title: "Komi (Republiik)"
text: "Det Komi Republiik (\u00fc\u00fcb R\u00fcs: \u0420\u0435\u0441\u043f\u0443\u0301\u0431\u043b\u0438\u043a\u0430 \u041a\u043e\u0301\u043c\u0438 Resp\u00fablika K\u00f3mi, \u00fc\u00fcb Komi: \u041a\u043e\u043c\u0438 \u0420\u0435\u0441\u043f\u0443\u0431\u043b\u0438\u043a\u0430 Komi Respublika) as en autonoom republiik faan Ruslun. Det hee 830.235 lidj (2019). At hoodsteed faan\u2019t republiik as Syktywkar.\n\nGeografii\n\nAt republiik leit uun de b\u00fctjerst nuurduast faan Euroopa. De Arktisk Kreis leit uun a nuurd faan't republiik.\n\nLunskap\n\nAt lunskap as f\u00f6r't miast plaat, man uun a uast lei d\u00f6n Uraal Berger. Uun a berger lei d\u00f6n Manpupunjor-felsen, wat s\u00f6\u00f6wen felspiiler \u00fctj glamerskiifer san. At republiik hee f\u00f6l uurwalten, wat sant 1995 UNESCO-W\u00e4\u00e4ltnat\u00fc\u00fcrarew san. Muar \u00fc\u00fcs 70% faan't republiik as walt an amanbi 15% as muur. \n\nD\u00f6n wichtigst struumer san a Petschora an uk de Wytschegda, wat en bistruum faan de Nuurdelk Dwina as. De Petschora hee sin hood nai bi't uastgrens faan't republiik an leept iin uun a waast an nuurd, troch det Archangelsk Prowins iin uun det Petschora Sia. De Wytschega hee sin hood uun a uast faan't republiik, nai bi de Petschora, an leept do iin uun a waast iin uun det Archangelsk Prowins. At jaft uk f\u00f6l sian, diarmad san de Sindorskoje an de Jam.\n\nKliima\nA somern uun't republiik san kurt, man temelk warem. Wontern san lung an kul.\n\nSteeden\n\nD\u00f6n tjiin gratst steeden uun't republiik san:\n\nIindialing faan Ferwalting\nDistrikten:\n Ischma\n Knjaschpogost\n Kortkeros\n Kojgorodok\n Prilusski\n Syktywdinsky\n Sysolsky\n Troitsko-Petschorsk\n Udorsky\n Ust-Kulom\n Ust-Tsilma\n Ust-Wymsky\n\nBef\u00f6lkring\nEfter det folksteeling faan 2010 uun R\u00fcslun san 65,1% faan a lidj uun't republiik R\u00fcsen, an 23,7% san Komi.\n\nLuke uk diar\n Archangelsk Guwernement\n\nKwelen"